
1 Παραδοτέα
1.1 Σε περίπτωση μη απαίτησης υπηρεσιών επεξεργασίας του οπτικοακουστικού υλικού:
1.1.1 H ΕΡΤ θα παραδίδει στον ανάδοχο οπτικοακουστικό αρχείο χαμηλής ανάλυσης.
1.1.2 Ο ανάδοχος θα παραδίδει στην ΕΡΤ αρχεία υποτίτλων και κείμενο αφήγησης, όπως ορίζονται στον όρο 2.1.
1.2 Σε περίπτωση απαίτησης υπηρεσιών επεξεργασίας του οπτικοακουστικού υλικού:
1.2.1 H ΕΡΤ θα παραδίδει στον ανάδοχο οπτικοακουστικό αρχείο υψηλής ανάλυσης.
1.2.2 Ο ανάδοχος θα παραδίδει στην ΕΡΤ αρχεία υποτίτλων και κείμενο αφήγησης καθώς και κατά επιλογή της ΕΡΤ, ένα από τα εξής επεξεργασμένα οπτικοακουστικά αρχεία σε υψηλή ανάλυση:
1.2.2.1 Με μοντάζ γραφικών (όπως κάρτες – σούπερ), χωρίς ένθεση υποτίτλων.
1.2..2..2  Με ένθεση υποτίτλων.
1.1.1.3 Με μοντάζ γραφικών (όπως κάρτες – σούπερ) και ένθεση υποτίτλων.
1.3 Σε περίπτωση απαίτησης υπηρεσιών μεταγλώττισης - αφήγησης, ο ανάδοχος θα παραδίδει την τελική μίξη ήχου ενσωματωμένη στο οπτικοακουστικό αρχείο υψηλής ανάλυσης καθώς και σε ξεχωριστό αρχείο ήχου.
1.4 Η παραλαβή τόσο του προς υποτιτλισμό υλικού, όσο και των φυσικών μέσων εγγραφής, καθώς και η επιστροφή και τελική παράδοση του στην ΕΡΤ, μετά την ολοκλήρωση της διαδικασίας υποτιτλισμού, θα γίνεται από τον ανάδοχο με ιδία μέσα, στις ώρες και ημέρες, που θα οριστούν κατόπιν συνεννόησης με το αρμόδιο τμήμα.
1.5 Επισημαίνεται ότι σε κάθε τίτλο/επεισόδιο θα πρέπει να παραδίδεται εκτός των άλλων και μετάφραση συνόψεων στα ελληνικά, από αγγλικά, γαλλικά, ισπανικά, γερμανικά & άλλες γλώσσες (από 100 έως 150 λέξεις).
2 Τεχνικές Προδιαγραφές
2.1  	Αρχεία Υποτίτλων:
2.1.1 Τα αρχεία υποτίτλων θα παραδίδονται, κατά επιλογή της ΕΡΤ και κατόπιν συνεννοήσεως με το αρμόδιο τμήμα, πρωτίστως μέσω προγράμματος μεταφοράς αρχείων (tτύπου Signiant Media Shuttle) και δευτερευόντως είτε μέσω email  στις ηλεκτρονικές διευθύνσεις που θα οριστούν από την ΕΡΤ είτε μέσω Πρωτοκόλλου Μεταφοράς Αρχείων (FTP) 
2.1.2 Τα αρχεία υποτίτλων θα είναι χρονισμένα στο οπτικοακουστικό αρχείο που θα παραδοθεί. 
2.1.3 Θα παραδίδονται σε μορφή .srt ή/και .stl (κατά επιλογή της ΕΡΤ), ένα ή και περισσότερα από τα παρακάτω αρχεία υποτίτλων:
2.1.3.1 Μόνο υπότιτλοι.
2.1.3.2 Μόνο υπότιτλοι με επισήμανση για ιδιαιτερότητες του φόντου π.χ. ανοιχτό φόντο ή ήδη υπάρχουσα φάσα κ.λπ. που τους καθιστά δυσανάγνωστους.
2.1.3.3 Μόνο super δηλαδή όνομα/ιδιότητα ομιλούντος, όπου υπάρχουν.
2.1.3.4 Μόνο κάρτες/τοπωνύμια κ.λπ., όπου υπάρχουν.
2.1.4 Η κωδικοσελίδα του αρχείου .srt ή/και .stl θα είναι UTF-8, ή όποια άλλη ζητηθεί.
2.1.5 Το κείμενο της αφήγησης θα παραδίδεται, κατόπιν επιλογής της ΕΡΤ, σε αρχείο υποτίτλων (.srt ή/και .stl) ή σε αρχείο τύπου .doc, δομημένο και προσαρμοσμένο κατάλληλα ώστε να είναι δυνατή η αφήγηση στα ελληνικά, ορίζοντας τους χρόνους έναρξης μετά από κάθε παύση ή on κ.λπ.
2.2 Οπτικοακουστικά αρχεία:
2.2.1 Τα οπτικοακουστικά αρχεία θα παραδίδονται μέσω Signiant Media Shuttle. Δευτερευόντως, κατ’ επιλογή της ΕΡΤ και κατόπιν συνεννόησης με το αρμόδιο τμήμα ην αρμόδια υπηρεσία της,  είτε σε σκληρό δίσκο είτε μέσω Πρωτοκόλλου Μεταφοράς Αρχείων (FTP), είτε με την χρήση άλλου προγράμματος μεταφοράς αρχείων (τύπου Aspera κ.α.).
2.2.2 Το οπτικοακουστικό αρχείο χαμηλής ανάλυσης που θα παραδίδεται από την ΕΡΤ θα είναι μορφότυπου mp4.
2.2.3 Το οπτικοακουστικό αρχείο υψηλής ανάλυσης που θα παραδίδεται από την ΕΡΤ θα είναι μορφότυπου High Definition AVC-Intra 100. Ο ανάδοχος θα επεξεργάζεται το υλικό στον codec του πρωτοτύπου χωρίς καμία αλλαγή στην ανάλυση, το colourspace, τα videoblack / whitelevels κλπ. και θα παραδίδει το επεξεργασμένο αρχείο με τις ίδιες προδιαγραφές του πρωτοτύπου.
2.2.4 Ο ήχος θα εγγράφεται στερεοφωνικός στα κανάλια 1 & 2. Οι στάθμες του ήχου θα ακολουθούν αυτές του πρωτοτύπου και θα ελέγχονται ώστε να μην υπερβαίνουν σε καμία περίπτωση τα –9dB από το clipping (peak) level.
2.2.5 Το αρχείο ήχου με την αφήγηση θα είναι προτύπου PCM, 24 bit, 48 kHz, stereo.
2.3 Γενικά Χαρακτηριστικά:
2.3.1 Κάθε υπότιτλος θα αποτελείται το πολύ από δύο (2) σειρές κειμένου. Κάθε σειρά υποτίτλου θα περιέχει μέχρι το πολύ 36 χαρακτήρες περιλαμβανομένων και των διαχωριστικών κενών μεταξύ λέξεων και των σημείων στίξης π.χ.
«Πολυδιάστατη – ΕΡΤ.» =19 χαρακτήρες. Όλοι οι χαρακτήρες θα περιέχονται εντός της ασφαλούς περιοχής της εικόνας (safe area).

2.3.2 Σε όποια σημεία του προγράμματος χρειάζεται να προστεθεί τίτλος π.χ. όνομα ιδιότητα ομιλούντος, τοπωνύμια, ημερομηνίες κ.λπ. θα πρέπει να τοποθετείται ταυτόχρονα σε άλλο σημείο του κάδρου και όχι στο ίδιο που εμφανίζονται οι υπότιτλοι.
2.3.3 H γραμματοσειρά θα καθοριστεί ύστερα από συνεννόηση με τις υπηρεσίες της ΕΡΤ και σύμφωνα με τις ανάγκες σε μέγεθος και θέση σε σχέση με την εικόνα.
2.3.4 Τα αρχεία .srt ή/και .stl που θα παραδίδονται θα έχουν την ακόλουθη ονομασία:
· Όνομα Εταιρίας _ Τίτλος Σειράς _ Season (αν υπάρχει) _ αριθμός/τίτλος επεισοδίου (π.χ. H.GAGNON _ Orient Express _ season 1 _ επεισόδιο 1ο ή τίτλος επεισοδίου όταν υπάρχει).
· Όνομα αρχείου μόνο υποτίτλων: subs.
· Όνομα αρχείου υποτίτλων για φάσα: subs – fasa.
· Όνομα αρχείου υποτίτλων όνομα/ιδιότητα ομιλούντος: subs – super.
· Όνομα αρχείου υποτίτλων με κάρτες/τοπωνύμια κλπ: subs – kartes.
· Όποιο άλλο απαιτηθεί.
2.3.5 Επιπλέον θα πρέπει να συμπληρώνεται το δελτίο χαρακτηριστικών, το οποίο θα συνοδεύει κάθε αρχείο και θα περιλαμβάνει τα ακόλουθα (το οποίο δύναται να τροποποιηθεί από την αναθέτουσα αρχή):

	Α/Α
	Περιγραφή
	ΝΑΙ
	ΟΧΙ

	1
	Τίτλοι αρχής
	
	

	2
	Τίτλοι τέλους
	
	

	3
	Black	breaks	(Αν	υπάρχουν,	να δηλωθούν τα αντίστοιχα TC)
	
	

	4
	Textless
	
	

	5
	Παρατηρήσεις	(Σε	περίπτωση	που υπάρχουν)
	
	


2.3.6 Σε περίπτωση που κατά τον έλεγχο των παραδοτέων αρχείων (αρχεία .srt, .stl, αρχεία ήχου κ.λπ.) διαπιστωθούν τεχνικά ή ποιοτικά προβλήματα (π.χ. ορθογραφικά λάθη κ.λπ.), ο ανάδοχος υποχρεούται να τα αντικαταστήσει άμεσα.
2.3.7 Ο ανάδοχος υποχρεούται να παραδίδει τα αρχεία σε δύο εβδομάδες, το αργότερο, από την παράδοση του πρωτότυπου υλικού (σε έκτακτες περιπτώσεις και κατόπιν συνεννόησης με τον ανάδοχο, δύναται να ζητηθεί μικρότερος χρόνος παράδοσης). Επίσης οφείλει να παραδίδει, εφόσον του ζητηθεί, έως και 150 ώρες μηνιαίως. 
2.3.8 Σε περίπτωση πλέον των τριών (3) συμβάντων που αφορούν είτε καθυστέρηση στις παραδόσεις, τεχνικών ή ποιοτικών προβλημάτων στα παραδοτέα υλικά, η ΕΡΤ Α.Ε. δύναται να διακόψει μονομερώς τη συνεργασία, χωρίς υποχρέωση αποζημίωσης του αναδόχου
2.3.9 Οι υποψήφιοι ανάδοχοι θα πρέπει να δηλώσουν εγγράφως, με υπεύθυνη δήλωση, του νόμιμου εκπροσώπου, της παραγράφου 4 του άρθρου 8 του ν.1599/1986 (ΦΕΚ Α’75) με θεώρηση γνησίου υπογραφής, ότι στην προσφερόμενη τιμή έχει συμπεριληφθεί και η αμοιβή των μεταφραστών, ως δικαιούχων πνευματικών δικαιωμάτων, για τη μετάφραση συγκεκριμένο έργου, σύμφωνα με τα οριζόμενα στον Ν.2121/1993, όπως ισχύει και ότι θα παραδίδουν το υποτιτλισμένο περιεχόμενο ελεύθερο πνευματικών δικαιωμάτων και σε περίπτωση που οι προαναφερόμενοι (μεταφραστές) εγείρουν στο μέλλον τέτοιου είδους απαιτήσεις εναντίον της ΕΡΤ, θα αναλαμβάνουν οι ίδιοι και με έξοδά τους τη διευθέτηση πιθανών διενέξεων ή δικαστικών αγώνων. Σε περίπτωση που στον υποτιτλισμό λαμβάνει μέρος Αφηγητής, τα δικαιώματα αυτού με αφορμή τις τηλεοπτικές μεταδόσεις που ακολουθούν την πρώτη μετάδοση, θα αποδίδονται από την Ε.Ρ.Τ. Α.Ε. στον Οργανισμό Συλλογικής Διαχείρισης ΔΙΟΝΥΣΟΣ, σύμφωνα με την μεταξύ τους υφιστάμενη σύμβαση
2.3.10 Ο ανάδοχος υποχρεούται να διαγράψει το υλικό καθώς και τα αρχεία υποτίτλων, αφήγησης κ.λπ., για τα οποία η ΕΡΤ εξάλλου διαθέτει τα πνευματικά δικαιώματα, με το πέρας της παρεχόμενης υπηρεσίας στην ΕΡΤ.
2.3.11 Οι μεταφραστές θα πρέπει να είναι ή απόφοιτοι φιλολογικού τμήματος ή μεταφραστικού τμήματος ελληνικού Πανεπιστημίου ή αντίστοιχου Εκπαιδευτικού Ιδρύματος του εξωτερικού και σε κάθε περίπτωση κάτοχοι τίτλων ξένων γλωσσών με αποδεδειγμένη εμπειρία. Τη μετάφραση και τον υποτιτλισμό του ξενόγλωσσου προγράμματος θα επιμελείται - ελέγχει (ως προς την ελληνική απόδοση) επιμελητής ο οποίος θα πρέπει να κατέχει πτυχίο φιλολογίας και να διαθέτει άριστη γνώση της Ελληνικής γλώσσας. Θα πρέπει επίσης να διαθέτει και ανάλογη εμπειρία στην επιμέλεια κειμένων προερχόμενων από μετάφραση ξενόγλωσσου πρωτοτύπου. Μαζί με την τεχνική προσφορά θα κατατεθούν τα βιογραφικά και οι τίτλοι σπουδών των συντελεστών κάθε γλώσσας. Η επιτροπή του διαγωνισμού έχει το δικαίωμα να ζητήσει επιπλέον αποδεικτικά στοιχεία και δικαιολογητικά.
3 Δείγματα
3.1.1 Οι υποψήφιοι ανάδοχοι θα πρέπει μαζί με την τεχνική τους προσφορά να παραδώσουν στην ΕΡΤ τα εξής:
2 δείγματα υποτιτλισμένων έργων διάρκειας τουλάχιστον 5 λεπτών το καθένα που θα περιλαμβάνουν τα αρχεία υποτίτλων, το κωδικοποιημένο αρχείο (εικόνα-ήχος-timecode πρωτότυπης ταινίας), που χρησιμοποιήθηκε για την προετοιμασία των υποτίτλων.
2 δείγματα έργων (1 με ανδρική & 1 με γυναικεία φωνή) διάρκειας τουλάχιστον 5 λεπτών με αφήγηση και υπότιτλους, που θα περιλαμβάνουν το αρχείο ήχου της αφήγησης (PCM, 24 bit, 48 kHz, stereo), το αρχείο υποτίτλων (.srt/.stl), καθώς και το κωδικοποιημένο αρχείο δείγματα (εικόνα– ήχος – timecode πρωτότυπης ταινίας) που χρησιμοποιήθηκε.

3.1.2 Η ΕΡΤ διατηρεί το δικαίωμα κατά την αξιολόγηση των τεχνικών προσφορών να ζητήσει περισσότερα στοιχεία και ολιγόλεπτα δείγματα υποτιτλισμένου περιεχομένου επιλογής της.

